**«Reet Petite (The Sweetest Girl in Town)»** (Opprinnelig undertittel: *The Finest Girl You Ever Wanna Meet*) er en amerikansk rock and roll-sang med melodi og tekst av Tyran Carlo, et psevdonym for Jackie Wilsons fetter, Billy Davis og Berry Gordy. Sangen ble gjort populær av Jackie Wilson. «Reet Petite» var hans første storslager etter at han forlot den legendariske R & B-gruppen The Dominoes og har i årenes løp blitt én av hans største utenlandske listesuksesser.

Sanginformasjon
---------------

Innspillingen med Jackie Wilson og et orkester dirigert av Dick Jacobs ble utgitt på singlen Brunswick 995024 i august 1957. Produsent var Carl Davis. Singlen er én av klassikerne innenfor rock and roll-musikken. Tittelen er hentet fra en Louis Jordan-sang, «Reet, Petite and Gone». Dette var Wilsons første innspilling som soloartist.

Sangen nådde en 62.-plass på den amerikanske Billboard Hot 100-singlelisten i september 1957.

Den kom første gang på den britiske singlelisten 16. november 1957 og lå der i fjorten uker med nummer seks som høyeste plassering. Med sangens suksess ble Gordy i stand til å finansiere etableringen av Motown Records.

«Reet Petite» kom dessuten inn på den britiske singlelisten 29. november 1986 og lå der i sytten uker. I desember 1986, nesten tre år etter Wilsons død, ble sangen en nummer én-slager i Storbritannia etter at den hadde blitt anvendt i en Levi's-reklame I reklamen synger en claymotion-versjon av Wilson.

«Reet Petite» holdt rekorden for den lengste tiden mellom en sangs debut på listen til den endelig nådde førsteplassen (29 år, én måned, elleve uker) inntil den ble tatt over av Tony Christie's «(Is This the Way to) Amarillo» i 2005.

The Stand Comedy Clubs i Glasgow samt Edinburgh anvender sangen som introduksjonsmusikk til deres shows.

Coverversjoner
--------------

Peter Kraus med Werner Müller und sein Orchester utgav i 1958 en tyskspråklig versjon med tittelen «Rosmarie» på singlen Polydor 23 722. Teksten var skrevet av Carl-Ulrich Blecher.

Dee Dee Sharp spilte inn en coverversjon i 1963.

En coverversjon ble innspilt av Dinah Lee i september 1964. Den nådde en førsteplass i New Zealand. samt en sjetteplass i Melbourne. (Australia hadde ikke fått en nasjonal liste ennå).

En coverversjon ble utgitt av den britiske gruppen Darts i 1979.

En coverversjon ble fremført på Neil Innes' og Fatsos britiske turné i 2008. Den ble sunget av Gitaristen Billy Bremner

Norsk versjon
-------------

Viggo Sandvik har skrevet en norsk tekst. Den norske tittelen er «Riv og slit». Sandvik utgav den på alumet *Fisking i Valdres* (Slagerfabrikken/Opal SLP 99009 (LP), Slagerfabrikken/Opal SCD 99009 (CD)) i 1988. Produsent var Philip A. Kruse.

Kulturelle referanser
---------------------

«Reet Petite» blir nevnt i teksten til Van Morrison-sangen «Jackie Wilson Said (I'm in Love When You Smile)» fra hans album *Saint Dominic's Preview (1972)*

Den blir nevnt i teksten til David Bowie-sangen «Red Money».

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Jackie Wilson | Storbritannias flagg Storbritannia | # 6 | 14 | 16. november 1957 |
| Jackie Wilson | USAs flagg Billboard Hot 100-singlelisten | # 62 |  | September 1957 |
| Jackie Wilson | Frankrikes flagg Frankrike | # 24 | 14 (# 24 i 1 uke) | 11. april 1987 |
| Jackie Wilson | Irlands flagg Irland | # 1 | 7 | 21. desember 1986 |
| Jackie Wilson | Nederlands flagg Nederland | # 1 | 15 (# 1 i 3 uker) | 17. januar 1987 |
| Jackie Wilson | New Zealands flagg New Zealand | # 4 | 19 (# 4 i 2 uker) | 19. april 1987 |
| Jackie Wilson | Norges flagg Norge | # 5 | 6 (# 5 i 2 uker) | 1987 |
| Jackie Wilson | Sveits’ flagg Sveits | # 3 | 10 (# 3 i 1 uke) | 15. februar 1987 |
| Jackie Wilson | Sveriges flagg Sverige | # 4 | 10 (# 4 i 1 uke) | 11. februar 1987 |
| Jackie Wilson | Vest-Tysklands flagg Vest-Tyskland | # 4 |  | Mars 1987 |
| Jackie Wilson | Østerrikes flagg Østerrike | # 15 | 12 | 1. mars 1987 |

Referanser
----------

1. ↑  Stichting Nederlandse Top 40, 500 nr. 1 hits uit de Top 40, side 235, 023009444 (Bok på nederlandsk)
2. ↑  Chart Stats - Jackie Wilson - Reet Petite (The Sweetest Girl in Town)
3. ↑  Chart Stats - Jackie Wilson - Reet Petite (1986)
4. ↑  Dutch Hits Facts 14. februar
5. ↑  Plateetiketten
6. ↑  «ABC Australia». Arkivert fra originalen 12. august 2009. Besøkt 26. august 2009.
7. ↑  Australian Pop Archives Arkivert 22. juli 2008 hos Wayback Machine.
8. ↑  «Diskografier og annet go'-stoff for samlere». Arkivert fra originalen 14. juli 2007. Besøkt 26. august 2009.
9. ↑  Chart Stats - Jackie Wilson - Reet Petite (The Sweetest Girl In Town)
10. ↑  lescharts.com - Jackie Wilson - Reet Petite
11. ↑  The Irish Charts - All there is to know
12. ↑  dutchcharts.nl - Jackie Wilson - Reet Petite
13. ↑  charts.org.nz - Jackie Wilson - Reet Petite
14. ↑  norwegiancharts.com - Jackie Wilson - Reet Petite
15. ↑  Jackie Wilson - Reet Petite - hitparade.ch
16. ↑  hitparad.se - Jackie Wilson - Reet Petite Arkivert 5. mars 2016 hos Wayback Machine.
17. ↑  Infinity Charts[*død lenke*] Tysk Topp 20
18. ↑  Jackie Wilson - Reet Petite - austriancharts.at